CELEX: 62005CA0101
Language: hu
Date: 2007-12-18 00:00:00
Title: C-101/05. sz. ügy: A Bíróság (nagytanács) 2007. december 18-i ítélete (a Regeringsrättem – Svédország előzetes döntéshozatal iránti kérelme) – Skatteverket kontra A (A tőke szabad mozgása – A tagállamok és harmadik országok közötti tőkemozgásra vonatkozó korlátozás – Tőkejövedelmekre kivetett adó – Az EGT valamely tagállamában székhellyel rendelkező társaságtól kapott osztalék – Mentesség – Harmadik országban székhellyel rendelkező társaságtól kapott osztalék – Információcserét előíró adóegyezmény meglétéhez kötött mentesség – Az adóellenőrzések hatékonysága)

23.2.2008   
            
            
               HU
            
            
               Az Európai Unió Hivatalos Lapja
            
            
               C 51/6
            
         A Bíróság (nagytanács) 2007. december 18-i ítélete (a Regeringsrättem – Svédország előzetes döntéshozatal iránti kérelme) – Skatteverket kontra A
   (C-101/05. sz. ügy) (1)
   
   (A tőke szabad mozgása - A tagállamok és harmadik országok közötti tőkemozgásra vonatkozó korlátozás - Tőkejövedelmekre kivetett adó - Az EGT valamely tagállamában székhellyel rendelkező társaságtól kapott osztalék - Mentesség - Harmadik országban székhellyel rendelkező társaságtól kapott osztalék - Információcserét előíró adóegyezmény meglétéhez kötött mentesség - Az adóellenőrzések hatékonysága)
   (2008/C 51/09)
   Az eljárás nyelve: svéd
   A kérdést előterjesztő bíróság
   Regeringsrättem – Svédország
   Az alapeljárás felei
   
      Felperes: Skatteverket
   
      Alperes: A
   Tárgy
   Előzetes döntéshozatal iránti kérelem – Regeringsrätten (Svédország) – Az EK 56. és 58. cikk értelmezése – Egy tagállamban illetőséggel rendelkező adóalany részére valamely harmadik országban székhellyel rendelkező társaság által fizetett osztalék megadóztatása – Nemzeti rendelkezés, amely a fenti osztalék adómentességét olyan kettős adóztatásról szóló egyezmény meglététől teszi függővé, amely információcserére vonatkozó záradékot tartalmaz.
   Rendelkező rész
   Az EK 56. és az EK 58. cikket úgy kell értelmezni, hogy azokkal nem ellentétes az olyan tagállami szabályozás, amelynek értelmében a leányvállalati részvények formájában juttatott osztalék után fizetendő jövedelemadó alóli mentesség csak akkor nyújtható, ha az osztalékot juttató társaság székhelye az Európai Gazdasági Térség valamely tagállamában, vagy olyan államban található, amellyel az adóztató állam információcserét előíró adóegyezményt kötött, feltéve hogy e mentesség feltételei olyan jellegűek, hogy azok betartását e tagállam illetékes hatóságai csak az osztalékot juttató társaság székhelye szerinti államtól való információszerzés útján ellenőrizhetik.
   
      (1)  HL C 106., 2005.4.30.